Вялікі агляд фотафэсту — у наступных нумарах “К”. Пакуль можна адзначыць выбітную працу куратараў і кіраўніка Месяца Андрэя Лянкевіча, якія прапанавалі публіцы новае аблічча фестывалю. Той крок наперад у экспазіцыйнай падачы, які мы ўбачылі ў зале галерэі “Ў”, дазваляе казаць пра набліжэнне да вядомых фотабіенале. Гэтаксама важна адзначыць і такую асаблівасць у сёлетняй цэнтральнай экспазіцыі, як інклюзіўная частка выставы, што прадугледжвае даступнасць праектаў невідушчым людзям. У праграме фестывалю запланаваны і інклюзіўны маршрут разам з куратаркай і актывісткай Наталляй Кавалевіч. Кіруючыся ім, як адзначаюць арганізатары, здымкі можна будзе “прачытаць” з дапамогай гукаў і пахаў.